รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์เส้นทางที่ได้รับผลกระทบจากอุทกภัย ในวันที่ 8 ตุลาคม 2564 เวลา 08.30 น. ไม่สามารถผ่านได้ 23 สายทาง พร้อมเข้าช่วยเหลืออำนวยความสะดวก
วันศุกร์ที่ 8 ตุลาคม 2564
กรมทางหลวงชนบท รายงานสถานการณ์เส้นทางที่ได้รับผลกระทบจากอุทกภัย ในวันที่ 8 ตุลาคม 2564 เวลา 08.30 น. ไม่สามารถผ่านได้ 23 สายทาง พร้อมเข้าช่วยเหลืออํานวยความสะดวก
กรมทางหลวงชนบท (ทช.) กระทรวงคมนาคม โดยสํานักบํารุงทางรายงานถึงสถานการณ์อุทกภัย มีถนนทางหลวงชนบทที่ประสบอุทกภัยในพื้นที่ 15 จังหวัด รวม 43 สายทาง สามารถสัญจรผ่านได้ 20 สายทาง และไม่สามารถสัญจรผ่านได้ 23 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยในวันที่ 8 ตุลาคม 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 15 จังหวัด ได้แก่ พระนครศรีอยุธยา อ่างทอง สระบุรี ลพบุรี สิงห์บุรี นครราชสีมา ชัยภูมิ สุรินทร์ ขอนแก่น มหาสารคาม นครสวรรค์ อุทัยธานี สุโขทัย สระแก้ว และสุพรรณบุรี รวม 43 สายทาง สามารถสัญจรผ่านได้ 20 สายทาง และไม่สามารถสัญจรผ่านได้ 23 สายทาง แบ่งเป็น น้ําท่วมสูง 17 สายทาง (17 แห่ง) ทางขาด โครงสร้างทางชํารุด กัดเซาะ 5 สายทาง (5 แห่ง) และสะพานทรุดตัว 1 สายทาง (1 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อําเภอเก้าเลี้ยว และชุมแสง จังหวัดนครสวรรค์ น้ําท่วมสูง 50 เซนติเมตร (ช่วง กม. ที่ 8+300 - 11+100)
2. สายทาง อน.4015 แยกทางหลวงชนบท สพ.3008 - บ้านไร่ อําเภอบ้านไร่ จังหวัดอุทัยธานี สะพานทรุดตัว (ช่วง กม. ที่ 10+810)
3. สายทาง ชย.3003 แยก ทล.202 - แยก ทล.2065 อําเภอเมือง และคอนสวรรค์ จังหวัดชัยภูมิ น้ําท่วมสูง 50 เซนติเมตร (ช่วง กม. ที่ 4+300 - 5+800)
4. สายทาง ชย.3010 แยก ทล.205 - อ่างเก็บน้ําลําคันฉู อําเภอบําเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 - 2+800)
5. สายทาง ชย.4040 แยก ทล.2065 - แยก ทล.2233 อําเภอคอนสวรรค์ จังหวัดชัยภูมิ น้ําท่วมสูง 40 เซนติเมตร (ช่วง กม. ที่ 3+500 - 5+350)
6. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ น้ําท่วมสูง 40 เซนติเมตร (ช่วง กม. ที่ 1+800 - 3+800)
7. สายทาง ขก.026 สะพานข้ามห้วยน้ําชี อําเภอแวงน้อย จังหวัดขอนแก่น น้ําท่วมสูง 60 เซนติเมตร (ช่วง กม. ที่ 2+300 - 5+700)
8. สายทาง ขก.4008 แยก ทล. 2062 - บ้านเหล่านาดี อําเภอเมือง จังหวัดขอนแก่น น้ําท่วมสูง 40 เซนติเมตร (ช่วง กม. ที่ 43+100 - 43+500)
9. สายทาง ขก.1011 แยก ทล.2 - บ้านพระยืน อําเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 - 3+800)
10. สายทาง ขก.020 สะพานข้ามลําน้ําชี อําเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 - 5+400)
11. สายทาง ขก.3029 แยก ทล.229 - บ้านโนนสะอาด อําเภอชนบท และแวงใหญ่ จังหวัดขอนแก่น น้ําท่วมสูง 50 เซนติเมตร (ช่วง กม. ที่ 0+200 - 30+000)
12. สายทาง ขก.3037 แยก ทล.229 - บ้านสําราญ อําเภอโคกโพธิ์ไชย จังหวัดขอนแก่น น้ําท่วมสูง 120 เซนติเมตร (ช่วง กม. ที่ 3+300 - 5+100)
13. สายทาง ขก.1039 แยก ทล.2 - บ้านหนองไห อําเภอบ้านแฮด และมัจฉาคีรี จังหวัดขอนแก่น น้ําท่วมสูง 50 เซนติเมตร (ช่วง กม. ที่ 10+200 - 14+250)
14. สายทาง ขก.3054 แยก ทล.229 - บ้านโพธิ์ไชย อําเภอมัจฉาคีรี และโคกโพธิ์ไชย จังหวัดขอนแก่น น้ําท่วมสูง 80 เซนติเมตร (ช่วง กม. ที่ 5+900 - 16+600)
15. สายทาง มค.005 ถนนเชิงลาดสะพานลดาวัลย์ข้ามลําน้ําชี อําเภอโกสุมพิสัย จังหวัด มหาสารคาม น้ําท่วมสูง 70 เซนติเมตร
16. สายทาง มค.009 ถนนเชิงลาดสะพานบ้านคุยเชือก อําเภอโกสุมพิสัย จังหวัดมหาสารคาม น้ําท่วมสูง 60 เซนติเมตร
17. สายทาง อย.019 สะพานข้ามแม่น้ําน้อย อําเภอเสนา จังหวัดพระนครศรีอยุธยา น้ําท่วมสูง 70 เซนติเมตร (ช่วง กม. ที่ 0+000 - 0+050)
18. สายทาง อย.026 วัดอินทาราม อําเภอบางบาล จังหวัดพระนครศรีอยุธยา น้ําท่วมสูง 70 เซนติเมตร (ช่วง กม. ที่ 0+000 - 0+100)
19. สายทาง อย.021 สะพานจุฬามณี อําเภอบางบาล จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 0+025)
20. สายทาง อท.2034 แยก ทล.32 - บ้านมหานาม อําเภอไชโย จังหวัดอ่างทอง น้ําท่วมสูง 40 เซนติเมตร (ช่วง กม. ที่ 3+500 - 7+300)
21. สายทาง สห.2006 แยก ทล.32 แยก ทล.311 อําเภออินทร์บุรี จังหวัดสิงห์บุรี น้ําท่วมสูง 50 เซนติเมตร (ช่วง กม. ที่ 0+000 - 2+500)
22. สายทาง ลบ.1030 แยก ทล.1 - บ้านถลุงเหล็ก อําเภอโคกสําโรง จังหวัดลพบุรี เส้นทางขาด (ช่วง กม. ที่ 9+800 - 12+463)
23. สายทาง สก.3007 แยก ทล.348 - บ้านเขาน้อยพรมสุวรรณ อําเภอโคกสูง และวัฒนานคร จังหวัดสระแก้ว เส้นทางขาด (ช่วง กม. ที่ 11+450 - 11+650)
ทั้งนี้ ทช. โดยแขวงทางหลวงชนบทในพื้นที่ได้จัดเจ้าหน้าที่เฝ้าระวังสถานการณ์อุทกภัยอย่างใกล้ชิด พร้อมดําเนินการติดตั้งป้ายเตือน เร่งติดตั้งสะพานเบลีย์ ก่อสร้างทางเลี่ยงให้ประชาชนสามารถใช้เส้นทางสัญจรได้ชั่วคราว และดําเนินการช่วยเหลืออํานวยความสะดวก เพื่อบรรเทาความเดือดร้อนของประชาชนในพื้นที่อย่างทันท่วงที ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. ขอความร่วมมือประชาชนโปรดระมัดระวังการใช้รถใช้ถนนเป็นพิเศษ และโปรดสังเกตป้ายเตือน หากพบเหตุอุทกภัย หรือต้องการสอบถามเส้นทาง สามารถสอบถามหรือแจ้งเหตุได้ที่สายด่วน ทช. โทร.1146